সরোজ কুমার বসু
সরোজ কুমার বসু, ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অগ্নিযুগের বাঙালি বিপ্লবী। ১৯৩৩ সালের ২৯ অক্টোবর হিলি অ্যাকশনে জড়িত থাকার অভিযোগে তাকে গ্রেপ্তার করা হয় এবং আদালত তাকে মৃত্যুদণ্ড দেয়। পরবর্তীকালে এটি দশ বছরের সশ্রম কারাদণ্ডে রূপান্তরিত হয় এবং তাকে সেলুলার কারাগারে নির্বাসন দেওয়া হয়। ১৯৩৭ সালের জুলাই মাসে তিনি অনশন ধর্মঘটে অংশ নেন যা ৩৭ দিন অব্যাহত ছিল। তাঁকে আবার আলিপুর জেলে ফিরিয়ে আনা হয় যেখানে তিনি আবার ১৯৩৯ সালে ৩৬ দিনের জন্য অনশন ধর্মঘট করেন। ১৯৪২ সালে তিনি মুক্তি পান এবং পুনরায় গ্রেপ্তার হন। অবশেষে ১৯৪৫ সালে তিনি মুক্তি পান, এইভাবে মোট ১৩ বছর কারাবাস করতে হয়।